Sammendrag+av+nettsiden+Vurdering+for+læring


 * NETTRESSURSEN [] **

Skrevet av: Anita Louise Kåring Dato: 19.12.2011

Jeg har valgt å lage litteratursammendrag for nettsiden **Vurdering for læring**, et stort nasjonalt satsningsområde fra utdanningsdirektoratet, for skoleeier, leder og lærere, slik at de kan lære å videreutvikle egen praksis i forhold til vurdering av elvene.

Siden gir en kort definisjon på hva vurdering for læring betyr. Oppe til høyre finner jeg nyttige linker til forskrifter til lovverket og veiledning til kunnskapsløftet. Opplæringsloven § 3 tar for seg vurdering, og sier bla. at alle elever har rett på både underveisvurdering og sluttvurdering. I tillegg skal målet for opplæringen og kriterier for måloppnåelse være kjent for elevene. Vurdering kan være både skriftlig og muntlig, bare den er systematisk og forløpende. Vurderingen skal gi god rettledning og informative tilbakemeldinger til elevene slik at vurderingene fremmer læring underveis og gir elvene mulighet til å øke sin kompetanse i faget slik Vygotskijs teori om den proximale utviklingssone påpeker. Egenvurdering ansees som en del av underveisvurderingen hvor elvene skal lære å vurdere eget arbeid, egen kompetanse og faglig utvikling. Vurderingen brukes som et redskap i læreprosessenog og for å tilpasse opplæringen til den enkelte underveis. Skoleledelse og dens lærer har ansvar for å oppfylle kravene i opplæringsloven samtidig som det stilles krav til at eleven møter opp og deltar aktivt i undervisningen (Opplæringsloven). Mer informasjon om dette finnes i brosjyrelinker nederst til høyre på siden. Disse er delt inn i barnetrinn og ungdoms- videregående skoletrinn.

Til venstre på siden finner du forskjellige linker. **Hva er vurdering for læring?** – her står det bla. litt om å danne kultur for læring, kultur for fokus på måloppnåelse og viktige prinsipper for underveisvurdering basert på forskning over tid (Hattie, 2009; Black og Willam, 1998).
 * Vurdering for læring i praksis** – gir deg et innblikk i hvordan du kan jobbe for å etablere gode rutiner for og gjennomføring av vurderingen. **Utforsk din egen vurderingspraksis** – retter søkelyset mot lærerens egen praksis i forhold til bruk av mål, kriterier og relevante tilbakemeldinger slik at du kan gå inn å fordype deg i ønsket område. Under **filmer fra klasserommet og lærersteder** - ligger det eksempler fra ulike skoler på vurderingspraksis til refleksjon. **Nasjonal satsning på vurdering for læring** – forteller om utdanningsdirektoratets forskningsbaserte satsning på vurdering for læring. I tillegg til dette finner du link til **videoforedrag** og **bibliotek**. Under bibliotek finner du linker til artikler på nett. Her er det mange interessante artikler om vurdering som er vært å lese. Lykke til med bruk av nettsiden Vurdering for læring. Ønsker du å lese mer om vurdering for læring kan jeg anbefale boken: //Vurdering for læring i klasserommet//, skrevet av Trude Slemmen i 2009 og utgitt av Gyldendal Akademisk forlag. Denne gir en lettfattelig oversikt over viktige elementer i vurderingsarbeid som fremmer læring.